CELEX: 62008CA0182
Language: el
Date: 2009-09-17 00:00:00
Title: Υπόθεση C-182/08: Απόφαση του Δικαστηρίου (πρώτο τμήμα) της 17ης Σεπτεμβρίου 2009 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Glaxo Wellcome GmbH & Co. κατά Finanzamt München II (Ελευθερία εγκαταστάσεως και ελεύθερη κυκλοφορία των κεφαλαίων — Φόρος εισοδήματος εταιριών — Αγορά εταιρικών μεριδίων κεφαλαιουχικής εταιρίας — Προϋποθέσεις προκειμένου να λαμβάνεται υπόψη, για τον καθορισμό της βάσεως επιβολής φόρου στον αγοραστή, η μείωση της αξίας των εταιρικών μεριδίων λόγω της διανομής μερισμάτων)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/18
            
         Απόφαση του Δικαστηρίου (πρώτο τμήμα) της 17ης Σεπτεμβρίου 2009 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Glaxo Wellcome GmbH & Co. κατά Finanzamt München II
   (Υπόθεση C-182/08) (1)
   
   (Ελευθερία εγκαταστάσεως και ελεύθερη κυκλοφορία των κεφαλαίων - Φόρος εισοδήματος εταιριών - Αγορά εταιρικών μεριδίων κεφαλαιουχικής εταιρίας - Προϋποθέσεις προκειμένου να λαμβάνεται υπόψη, για τον καθορισμό της βάσεως επιβολής φόρου στον αγοραστή, η μείωση της αξίας των εταιρικών μεριδίων λόγω της διανομής μερισμάτων)
   2009/C 267/31
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   Glaxo Wellcome GmbH & Co.
   
      κατά
   
   Finanzamt München II
   
      Αντικείμενο
   
   Αίτηση εκδόσεως προδικαστικής αποφάσεως — Bundesfinanzhof — Ερμηνεία των άρθρων 43 και 56 ΕΚ — Αγορά, από υποκείμενο στον φόρο ο οποίος έχει δικαίωμα πιστώσεως του φόρου εισοδήματος εταιριών, εταιρικών μεριδίων κεφαλαιουχικής εταιρίας υπέχουσας γενική φορολογική υποχρέωση — Εθνική κανονιστική ρύθμιση που προβλέπει συνυπολογισμό, κατά τον καθορισμό της βάσεως επιβολής του φόρου που οφείλει να καταβάλει ο αγοραστής, της μειώσεως της αξίας των εταιρικών μεριδίων λόγω διανομής κερδών, σε περίπτωση αγοράς από κάτοχο μεριδίων έχοντα δικαίωμα πιστώσεως του φόρου εισοδήματος εταιριών, ενώ αποκλείει τον συνυπολογισμό αυτής της μειώσεως της βάσεως επιβολής του φόρου σε περίπτωση αγοράς από κάτοχο μεριδίων μη έχοντα τέτοιο δικαίωμα πιστώσεως
   
      Διατακτικό
   
   Το άρθρο 73 B της Συνθήκης ΕΚ (νυν άρθρο 56 ΕΚ) έχει την έννοια ότι δεν απαγορεύει την κανονιστική ρύθμιση κράτους μέλους, δυνάμει της οποίας η μείωση της αξίας των εταιρικών μεριδίων λόγω της διανομής μερισμάτων δεν επηρεάζει τη βάση επιβολής του φόρου ενός κατοίκου ημεδαπής υποκειμένου στον φόρο, εφόσον αυτός έχει αγοράσει μερίδια εγκατεστημένης στην ημεδαπή κεφαλαιουχικής εταιρίας από κάτοικο αλλοδαπής κάτοχο μεριδίων, ενώ, σε περίπτωση αγοράς των μεριδίων αυτών από κάτοικο ημεδαπής κάτοχο μεριδίων, η εν λόγω μείωση της αξίας μειώνει τη βάση επιβολής του φόρου του αγοραστή.
   Η διαπίστωση αυτή ισχύει στις περιπτώσεις που μια τέτοια ρύθμιση δεν βαίνει πέραν του αναγκαίου μέτρου για τη διατήρηση της ισόρροπης κατανομής της φορολογικής εξουσίας μεταξύ των κρατών μελών και για την πρόληψη των αμιγών μεθοδεύσεων, ασχέτων προς την οικονομική πραγματικότητα, οι οποίες σκοπούν αποκλειστικώς στην παροχή αδικαιολογήτου φορολογικού πλεονεκτήματος. Στο αιτούν δικαστήριο εναπόκειται να εξετάσει αν η επίμαχη στην κύρια δίκη κανονιστική ρύθμιση περιορίζεται στο αναγκαίο για την επίτευξη των σκοπών αυτών μέτρο.
   
      (1)  ΕΕ C 197 της 2.8.2008.